બક્ષીસાહેબે પબ્લીકમાં જાણીતા આગેવાનો, કોમ્યુનીટી લીડરો સાથે વાતચીત શરૂ કરી તો ખબર પડી કે એમાંના મોટાભાગનાએ તો મહાત્મા રાજચંદ્રજીનું નામ સુદ્ધાં સાંભળ્યું ન હતું. એમના વિશે કશું વાંચ્યું સુદ્ધાં ન હતું. પણ ગુજરાતમાં વલસાડ પાસે કે ધરમપુરમાં ક્યાંક કોઇ અદ્યતન હોસ્પિટલ માટે આ ડોલર્સ વપરાવાના છે માટે ઉમદા કાર્યમાં સહભાગી થવા જ પધાર્યા હતા.બાકી રાજચંદ્રજી, મહાત્મા ગાંધી કે ગુજરાતી નાટક સાથે તેમને કશી લેવાદેવા ન હતી.